Savoiji

Savoiji (, , ) oli historiallinen valtio nykyisen Ranskan alueella.

Historia
Savoijin ruhtinaskunta syntyi, kun Burgundin kuningas Rudolf III läänitti vuonna 1003 Mauriennen vuoristoalueen aatelismies Humbert Valkokädelle. Savoiji päätyi 1000-luvulla Pyhän saksalais-roomalaisen keisarikunnan alaisuuteen muiden burgundimaiden mukana.

Savoijista tuli 1416 herttuakunta Pyhässä saksalais-roomalaisessa keisarikunnassa. 1400-luvun lopulla Savoijin herttua peri esiäitinsä kautta menetettyjen ristiretkeläisvaltakuntien eli Jerusalemin, Kyproksen ja Armenian kuninkaan tittelin, jota herttuat seuraavina vuosisatoina käyttivätkin, mutta ulkovallat tunnustivat sen vain satunnaisesti. Habsburgien ja Ranskan välisen Espanjan perimyssodan jälkeen 1714 Savoijin herttua sai Utrechtin rauhassa Sisilian saaren ja kuninkaan tunnustetun tittelin. Vuonna 1720 Sisilia vaihdettiin Sardiniaan, ja herttuan hallitsemista alueista muodostui siten Sardinian kuningaskunta. Napoleon III liitti ranskanpuoleisen Savoijin ja Nizzan kreivi­kunnan vuonna 1860 Ranskaan.

Nykyisin Savoijin alue käsittää Ranskassa Savoien ja Haute-Savoien departementit Rhône-Alpesin régionissa.

Katso myös 
Savoijin kuningashuone

Aiheesta muualla